text: वाशिंगटन (पीटीआई)। अमेरिका में रह रही भारतीय मूल की राजलक्ष्मी नंदकुमार को जीवन के लिए खतरा बन चुकी स्मार्ट फोन से जुड़ी स्वास्थ्य संबंधी समस्याआें का हल निकालने में मदद करने के लिए वहां के एक प्रतिष्ठित पुरस्कार से सम्मानित किया जायेगा। बता दें कि वाशिंगटन यूनिवर्सिटी में पढ़ने वाली नंदकुमार ने एक ऐसी टेक्नोलॉजी बनाई है, जो एक सामान्य स्मार्टफोन को ऐसे एक्टिव सोनार सिस्टम में बदल देगी, जो बिना बॉडी को टच किये शरीर में होने वाली फिजियोलॉजिकल गतिविधियों जैसे कि मूवमेंट और सांस की प्रक्रिया को भांपकर बीमारी का तुरंत पता लगा लेती है।